গণগ্রন্থাগার অধিদপ্তর এবং এর নিয়ন্ত্রণাধীন সরকারি গণগ্রন্থাগারসমূহকে যথাযথ মানসম্পন্ন সেবা প্রতিষ্ঠান হিসেবে গড়ে তোলার লক্ষ্যে অধিদপ্তরের ভবিষ্যৎ পরিকল্পনায় স্বল্পমেয়াদি, মধ্যমেয়াদি এবং দীর্ঘমেয়াদি বেশ কিছু কার্যক্রম গ্রহণ করা হয়েছে। স্বল্পমেয়াদি পরিকল্পনার মধ্যে সারাদেশের সরকারি গণগ্রন্থাগারসমূহে প্রয়োজনীয় আসবাবপত্র সরবরাহকরণ, মধ্যমেয়াদি পরিকল্পনার আওতায় জেলা পর্যায় পর্যন্ত বিদ্যমান সরকারি গণগ্রন্থাগার ভবনসমূহের উর্দ্ধমূখী সম্প্রসারণ, সৌর বিদ্যুৎ ব্যবস্থা স্থাপন এবং মাল্টিপারপাস হলের একুইস্টিক্স ব্যবস্থার উন্নয়ন, উপজেলা পর্যায়ে সরকারি গণগ্রন্থাগার স্থাপন, অনলাইন লাইব্রেরি ম্যানেজমেন্ট সিস্টেম প্রবর্তন ইত্যাদি কার্যক্রমকে অন্তর্ভুক্ত করা হয়েছে এবং জেলা সরকারি গণগ্রন্থাগারসমূহের সাংগঠনিক কলেবর বৃদ্ধিকরণ ইত্যাদি কার্যক্রম দীর্ঘমেয়াদি পরিকল্পনার আওতাভুক্ত রয়েছে।

জ্ঞানমনস্ক আলোকিত সমাজ বিনির্মাণের লক্ষ্যে রাষ্ট্রের সামগ্রিক জনগোষ্ঠীর নিবিড় প্রত্যাশা পূরণে নিজ সক্ষমতা অনুযায়ী সর্বোচ্চ প্রয়াস নিয়োজিত করা গণগ্রন্থাগার অধিদপ্তর ও এর আওতাধীন বিভাগীয় ও জেলা সরকারি গণগ্রন্থাগার সমূহের মূখ্য কাজ। প্রধানত: আলোকবর্তিকাবাহী বই পাঠে সর্বসাধারণকে অবিরাম উদ্বুদ্ধ করা এবং বিজ্ঞানভিত্তিক আধুনিক তথ্য-প্রযুক্তি-সম্বলিত সুবিধাদির দ্বারা সময়-সাশ্রয়ী কার্যকর তথ্যসেবা প্রদান করা এ প্রয়াসের অন্তর্ভুক্ত। এ লক্ষ্য অর্জনে জেলা সরকারি গণগ্রন্থাগার, পাবনা সাম্প্রতিক বছরগুলিতে (বিগত তিন বছর) গণগ্রন্থাগার অধিদপ্তরের রাজস্ব ও উন্নয়ন খাত থেকে প্রাপ্ত ৩৮৭৪ (তিন হাজার আটশশত চুয়াত্তর) টি পুস্তক সংগ্রহ করেছে এবং পাঠকদের ব্যবহারের জন্য পাঠকক্ষে প্রেরণ করা হয়েছে। ক্রমান্বয়ে পাঠকসংখ্যা ও পাঠাভ্যাস বৃদ্ধি কার্যক্রম জোরদারকরণে উৎসাহ প্রদানের জন্য দেশব্যাপী বিভিন্ন জাতীয় দিবসভিত্তিক রচনা, বইপাঠ, ছড়া ও কবিতা আবৃত্তি প্রতিযোগিতাসহ ২৫টি অনুষ্ঠান আয়োজন করেছে। প্রতিযোগিতায় অংশগ্রহণকারী বিজয়ীদেরকে বই, ক্রেস্ট ইত্যাদি পুরস্কার এবং প্রশংসাব্যঞ্জক সনদ প্রদান করেছে। এ সময়ে প্রায় ১৭৩০০০ জন পাঠককে পাঠকসেবা এবং তথ্য ও রেফারেন্স সেবা প্রদান করা হয়েছে। এ সময়ে জেলা প্রশাসন, পাবনা আয়োজিত উন্নয়ন মেলা, ডিজিটাল মেলা, তথ্যমেলা, বইমেলাসহ বিভিন্ন অনুষ্ঠানে সক্রিয় অংশগ্রহণ, প্রচারপত্র বিতরণ, চিঠিপত্র প্রেরণ, ওয়েবসাইট ও সোশ্যাল মিডিয়ায় প্রচারণা, টেলিফোন ও ব্যক্তিগতভাবে যোগাযোগের মাধ্যমে বিভিন্ন শ্রেণির প্রায় ২৫,০০০ মানুষের কাছে জেলা সরকারি গণগ্রন্থাগার পাবনার বিভিন্ন সেবা সম্পর্কে ব্যাপকভাবে প্রচারণা চালানো হয়েছে। সংস্কৃতি বিষয়ক মন্ত্রণালয়, গণগ্রন্থাগার অধিদপ্তর এবং জেলা প্রশাসনের মাধ্যমে জেলা সরকারি গণগ্রন্থাগার পাবনার কর্মকর্তা-কর্মচারীগণ প্রায় ৩৬০ ঘন্টা প্রশিক্ষণ গ্রহণ করেছে। এছাড়াও বেসরকারি গণগ্রন্থাগার পরিদর্শন ও তালিকাভুক্তকরণ এবং গ্রন্থাগারের সদস্য অন্তর্ভুক্তিকরণের কাজেও এসেছে গতিশীলতা। অতিসম্প্রতি মাননীয় প্রধানমন্ত্রীর কার্যালয়ের একসেস টু ইনফরমেশন (অ২ও) প্রোগ্রাম থেকে ১৬টি পুস্তক (সার্ভিস প্রোফাইল বুক) এবং বেঙ্গল ফাউÐেশন থেকে তাদের প্রকাশিত চিত্রকলা, আর্ট ক্যাটালগ, ফোলিও ইত্যাদি বিষয়ক ২৩৭টি শিরোনামের ৫৭০টি পুস্তক জেলা সরকারি গণগ্রন্থাগার, পাবনার এর জন্য সংগ্রহ করা হয়েছে।